CELEX: 32010R1070
Language: sl
Date: 2010-11-22 00:00:00
Title: Uredba Komisije (EU) št. 1070/2010 z dne 22. novembra 2010 o spremembi Direktive 2008/38/ES zaradi dodatka podpore presnove v sklepih pri osteoartritisu psov in mačk na seznam predvidenih vrst uporabe za posebne prehranske namene  Besedilo velja za EGP

23.11.2010   
            
            
               SL
            
            
               Uradni list Evropske unije
            
            
               L 306/42
            
         UREDBA KOMISIJE (EU) št. 1070/2010
   z dne 22. novembra 2010
   o spremembi Direktive 2008/38/ES zaradi dodatka podpore presnove v sklepih pri osteoartritisu psov in mačk na seznam predvidenih vrst uporabe za posebne prehranske namene
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 767/2009 Evropskega parlamenta in Sveta z dne 13. julija 2009 o dajanju krme v promet in njeni uporabi, spremembi Uredbe (ES) št. 1831/2003 Evropskega parlamenta in Sveta in razveljavitvi Direktive Sveta 79/373/EGS, Direktive Komisije 80/511/EGS, direktiv Sveta 82/471/EGS, 83/228/EGS, 93/74/EGS, 93/113/ES in 96/25/ES ter Odločbe Komisije 2004/217/ES (1) ter zlasti člena 10(5) Uredbe,
   ob upoštevanju naslednjega:
   
               (1)
            
            
               Komisija je v skladu s členom 10 Uredbe (ES) št. 767/2009 prejela vlogo za dodatek „podpore presnovi v sklepih pri osteoartritisu“ psov in mačk kot posebnega prehranskega namena na seznam predvidenih vrst uporabe za posebne prehranske namene v delu B Priloge I k Direktivi Komisije 2008/38/ES z dne 5. marca 2008 o uvedbi seznama predvidenih vrst uporabe krme za posebne prehranske namene (2). Komisija je vlogo, ki vsebuje dokumentacijo, dala na voljo državam članicam.
            
         
               (2)
            
            
               Dokumentacija, ki je priložena vlogi, dokazuje, da posebna sestava krme izpolnjuje poseben predviden prehranski namen in nima škodljivih učinkov na zdravje živali ali ljudi, na okolje in dobro počutje živali. Zato je vloga veljavna in je treba posebni prehranski namen „podpora presnovi v sklepih pri osteoartritisu“ psov in mačk dodati na seznam predvidenih vrst uporabe.
            
         
               (3)
            
            
               Direktivo 2008/38/ES je zato treba ustrezno spremeniti.
            
         
               (4)
            
            
               Ukrepi, predvideni v tej uredbi, so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala –
            
         SPREJELA NASLEDNJO UREDBO:
   Člen 1
   Priloga I k Direktivi 2008/38/ES se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. novembra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 229, 1.9.2009, str. 1.
   
      (2)  UL L 62, 6.3.2008, str. 9.
   
      PRILOGA
      V delu B Priloge I k Direktivi 2008/38/ES se med vrstici „Pomoč pri delovanju kože v primeru dermatoze in čezmernega izpadanja dlake“ in „Zmanjšanje tveganja za „mlečno“ mrzlico“ vstavi naslednja vrstica:
      
         
                     Poseben prehranski namen
                  
                  
                     Osnovne prehranske značilnosti
                  
                  
                     Vrsta ali kategorija živali
                  
                  
                     Deklaracije za označevanje
                  
                  
                     Priporočeni rok uporabe
                  
                  
                     Druge določbe
                  
               
                     „Podpora presnovi v sklepih pri osteoartritisu
                  
                  
                     Psi:
                     
                                  
                              
                              
                                 Najmanjša vsebnost suhe snovi za vse maščobne kisline omega-3 je 3,3 % in za eikozapentaenojsko kislino (EPA) 0,38 %.
                              
                           
                                  
                              
                              
                                 Ustrezna raven vitamina E.
                              
                           Mačke:
                     
                                  
                              
                              
                                 Najmanjša vsebnost suhe snovi za vse maščobne kisline omega-3 je 1,2 % in za dokozaheksaenojsko kislino (DHA) 0,28 %.
                              
                           
                                  
                              
                              
                                 Povišane vrednosti metionina in mangana.
                              
                           
                                  
                              
                              
                                 Ustrezna raven vitamina E.
                              
                           
                  
                     Psi in mačke
                  
                  
                     Psi:
                     
                                 —
                              
                              
                                 Skupaj omega-3 maščobne kisline
                              
                           
                                 —
                              
                              
                                 Skupaj EPA
                              
                           
                                 —
                              
                              
                                 Skupaj vitamin E
                              
                           Mačke:
                     
                                 —
                              
                              
                                 Skupaj omega-3 maščobne kisline
                              
                           
                                 —
                              
                              
                                 Skupaj DHA
                              
                           
                                 —
                              
                              
                                 Skupaj metionin
                              
                           
                                 —
                              
                              
                                 Skupaj mangan
                              
                           
                                 —
                              
                              
                                 Skupaj vitamin E
                              
                           
                  
                     Na začetku, do 3 mesecev
                  
                  
                     Pred uporabo ali pred podaljšanjem obdobja uporabe se je priporočljivo posvetovati z veterinarskim kirurgom.“